CELEX: 32005R0109
Language: mt
Date: 2005-01-24 00:00:00
Title: Regolament tal-Kummissjoni (KE) Nru 109/2005 ta' l- 24 ta' Jannar 2005 dwar it-tifsira tat-territorju ekonomiku ta' l-Istati Membri għall-għanijiet tar-Regolament tal-Kunsill (KE, Euratom) Nru 1287/2003 dwar l-armonizzazzjoni tad-dħul gross nazzjonali skond il-prezzijiet tas-suq

274               MT              Il-Ġurnal Uffiċjali ta’ l-Unjoni Ewropea                      5.12.2008

32005R0109

25.1.2005                     IL-ĠURNAL UFFIĊJALI TA’ L-UNJONI EWROPEA                              L 21/3

                 REGOLAMENT TAL-KUMMISSJONI (KE) Nru 109/2005

                                       ta’ l-24 ta’ Jannar 2005

    dwar it-tifsira tat-territorju ekonomiku ta’ l-Istati Membri għall-għanijiet tar-
Regolament tal-Kunsill (KE, Euratom) Nru 1287/2003 dwar l-armonizzazzjoni tad-dħul
                        gross nazzjonali skond il-prezzijiet tas-suq

IL-KUMMISSJONI TAL-KOMUNITAJIET EWROPEJ,

Wara li kkunsidrat it-Trattat li jistabbilixxi l-Komunità Ewropea,

Wara li kkunsidrat it-Trattat li jistabbilixxi l-Komunità Ewropea għall-Enerġija Atomika,

Wara li kkunsidrat ir-Regolament tal-Kunsill (KE, Euratom) 1287/2003 tal-15 ta’ Lulju 2003
dwar l-armonizzazzjoni tad-dħul gross nazzjonali skond il-prezzijiet tas-suq (Regolament
GNI)1, u b’mod partikolari l-Artikolu 5 (1) tiegħu,

Billi:

(1)      L-Artikolu 2(7) tad-Deċiżjoni tal-Kunsill 2000/597/KE, Euratom tad-29 ta’ Settembru
         2000 dwar is-sistema tar-riżorsi proprji tal-Komunità2 jistipula li l-prodott gross
         nazzjonali skond il-prezzijiet tas-suq (GNP) għandu jitqies bħala daqs id-dħul gross
         nazzjonali skond il-prezzijiet tas-suq (GNI) kif ipprovdut mill-Kummissjoni fl-
         applikazzjoni tas-Sistema Ewropea tal-Kontijiet (ESA). L-ESA ta’ l-1995 (ESA95), li
         ħadet post żewġ sistemi ta’ qabel ta’ l-1970 u l-1979 rispettivament, twaqqfet bir-
         Regolament tal-Kunsill (KE) 2223/96 tal-25 ta’ Ġunju 1996 dwar is-sistema Ewropea
         tal-kontijiet nazzjonali u reġjonali fil-Komunità3, u kienet mniżżla fl-Anness tiegħu. Il-
         GNI, kif użat fl-ESA95, issostitwixxa l-GNP bħala kriterju għall-għanijiet ta' riżorsi
         proprji, b’effett mis-sena tal-baġit 2002.

(2)      Ir-Regolament tal-Kunsill (KE, Euratom) 1287/2003 jistipula l-proċeduri sabiex
         tintbagħat id-data tal-GNI mill-Istati Membri kif ukoll il-proċeduri u l-kontrolli fuq il-
         kalkolu tal-GNI, u jwaqqaf il-Kumitat tal-GNI.

1
         ĠU L 181, 19.07.2003, p. 1.
2
         ĠU L 253, 7.10.2000 p. 42.
3
         ĠU L 310, 30.11.1996, p. 1; Regolament kif emendat l-aħħar bir-Regolament (KE) Nru 1267/2003 tal-
         Parlament Ewropew u tal-Kunsill (ĠU L 180, 18.7.2003, p. 1).
 ---pagebreak--- 5.12.2008        MT              Il-Ġurnal Uffiċjali ta’ l-Unjoni Ewropea                            275

(3)    Għall-għan tat-tifsira tad-dħul gross nazzjonali skond il-prezzijiet tas-suq (GNI) skond
       l-Artikolu 1 tar-Regolament (KE, Euratom) Nru 1287/2003, huwa meħtieġ li tiġi
       ċċarata d-definizzjoni ESA95 tat-territorju ekonomiku.

(4)    Għall-għan ta' implimentazzjoni ta’ l-Artikolu 1 tad-Direttiva tal-Kunsill 89/130/KEE,
       Euratom dwar l-armonizzazzjoni tal-kumpilazzjoni tal-prodott gross nazzjonali skond
       il-prezzijiet tas-suq 4, it-territorju ekonomiku ta’ l-Istati Membri huwa mfisser bid-
       Deċiżjoni tal-Kummissjoni 91/450/KEE, Euratom5. It-tifsira ekwivalenti għandha issa
       tiġi pprovduta fir-rigward tal- GNI.

(5)    Il-miżuri previst f’dan ir-Regolament huma skond l-opinjoni tal-Kumitat tal-GNI.

ADOTTAT DAN IR-REGOLAMENT:

                                              Artikolu 1

Għall-għanijiet ta’ Regolament (KE, Euratom) 1287/2003 il-frażi ”territorju ekonomiku”
għandha jkollha t-tifsira attribwita lilha fil-paragrafi 2.05 u 2.06 ta’ Anness A għar-
Regolament (KE) 2223/96, il-frażi “territorju ġeografiku” kif użata f’dawk il-paragrafi
tinftiehem bħala li tikkonsisti mit-territorji ta’ l-Istati Membri kif imniżżla fl-Anness għal dan
ir-Regolament.

                                              Artikolu 2

Dan ir-Regolament għandu jidħol fis-seħħ fl-għoxrin jum wara l-pubblikazzjoni tiegħu f’Il-
Ġurnal Uffiċjali ta’ l-Unjoni Ewropea.

Dan ir-Regolament għandu jorbot fl-intier tiegħu u japplika direttament fl-Istati Membri
kollha.

Magħmul fi Brussell, 24 ta’ Jannar 2005.

                                                 Għall-Kummissjoni
                                                 Joaquin ALMUNIA
                                                 Membru tal-Kummissjoni

4
        ĠU L 49, 21.02.1989, p. 26; Direttiva kif emendata l-aħħar bir-Regolament (KE) Nru 1882/2003 tal-
        Parlament Ewropew u tal-Kunsill (ĠU L 284, 31.10.2003, p. 1).
5
        ĠU L 240, 29.8.1991, p. 36; Deċiżjoni kif emendata bl-Att ta’ Adeżjoni 2003.
 ---pagebreak--- 276               MT             Il-Ġurnal Uffiċjali ta’ l-Unjoni Ewropea           5.12.2008

                                               ANNESS

It-territorju ta’ l-Istati Membri:

- it-territorju tar-Renju tal-Belġju,

- it-territorju tar-Repubblika Ċeka,

- it-territorju tar-Renju tad-Danimarka, għajr il-Gżejjer Faroe u Greenland,

- it-territorju tar-Repubblika Federali tal-Ġermanja,

- it-territorju tar-Repubblika ta’ l-Estonja,

- it-territorju tar-Repubblika Ellenika,

- it-territorju tar-Renju ta’ Spanja,

- it-territorju tar-Repubblika Franċiża, bl-eċċezzjoni tal-pajjiżi u t-territorji barranin li
fuqhom teżerċita s-sovranità, kif imfisser fl-Anness II għat-Trattat li jwaqqaf il-Komunità
Ewropea,

- it-territorju ta’ l-Irlanda,

- it-territorju tar-Repubblika Taljana,

- it-territorju tar-Repubblika ta’ Ċipru,

- it-territorju tar-Repubblika tal-Latvja,

- it-territorju tar-Repubblika tal-Litwanja,

- it-territorju tal-Gran Dukat tal-Lussemburgu,

- it-territorju tar-Repubblika ta’ l-Ungerija,

- it-territorju tar-Repubblika ta’ Malta,

- it-territorju tar-Renju ta’ l-Olanda, bl-eċċezzjoni tal-pajjiżi u t-territorji barranin li
fuqhom jeżerċita s-sovranità, kif imfisser fl-Anness II għat-Trattat li jwaqqaf il-Komunità
Ewropea,

- it-territorju tar-Repubblika ta’ l-Awstrija,

- it-territorju tar-Repubblika tal-Polonja,

- it-territorju tar-Repubblika Portugiża,

- it-territorju tar-Repubblika tas-Slovenja,

- it-territorju tar-Repubblika Slovakka,
 ---pagebreak--- 5.12.2008         MT           Il-Ġurnal Uffiċjali ta’ l-Unjoni Ewropea      277

- it-territorju tar-Repubblika tal-Finlandja,

- it-territorju tar-Renju ta’ l-Isvezja,

- it-territorju tar-Renju Unit tal-Gran Brittanja u ta’ l-Irlanda ta’ Fuq.